Oficiālais Vēstnesis L 006 , 11/01/1992 Lpp. 0017 - 0018



Komisijas Regula (EEK) Nr. 60/92 (1992. gada 9. janvāris), ar kuru groza Regulu (EEK) Nr. 3378/91, ar ko paredz sīki izstrādātus noteikumus intervences krājumos esošā sviesta pārdošanai eksportam un ar ko groza Regulu (EEK) Nr. 569/88 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1630/91 [2], un jo īpaši tās 6. panta 7. punktu un 28. pantu, tā kā Komisijas Regula (EEK) Nr. 3378/91 [3] paredz, ka sviesta daudzumiem, kas atrodas intervences krājumos, jābūt pieejamiem tirgus dalībniekiem un jāorganizē konkurss, lai, inter alia, noteiktu minimālās pārdošanas cenas sviestam, kas paredzēts eksportam vai nu nemainītā stāvoklī, vai pēc pārstrādes; tā kā minētās regulas 5. pantā minētie piedāvājumi iekļauj kopumā vismaz 500 tonnas, kuru izcelsme ir vienā vai vairākās dalībvalstīs; tā kā attiecīgi pieņemtais daudzums var neatbilst minētajai minimālā daudzuma prasībai; tā kā tāpēc jāierobežo pieņemtie piedāvājumi līdz tādiem produktiem, kuru izcelsme ir vienā dalībvalstī; tā kā 7. panta 2. punktā minētais nodrošinājums jāiesniedz dalībvalstī, kurā iebiezinātais sviests ir ražots; tā kā 10. panta 4. punktā precizēts minimālais piena tauku saturs pēc svara 100 kilogramos iebiezināta sviesta un izmantojamā sviesta daudzums; tā kā izmantojamā sviesta daudzums jāpielāgo, ja piena tauku saturs pēc svara 100 kilogramos iebiezināta sviesta pārsniedz 99,8 %; tā kā jānosaka kompetentā iestāde, lai pārraudzītu 9. pantā minēto pārfasēšanu; tā kā jāgroza aizpildāmās iedaļas dokumentā, kas minēts II daļā pielikumā Komisijas Regulai (EEK) Nr. 569/88 [4], kurā jaunākie grozījumi izdarīti ar Regulu (EEK) Nr. 44/92 [5]; tā kā Piena un piena produktu nozares pārvaldības komiteja tās priekšsēdētāja noteiktajā termiņā atzinumu nav sniegusi, IR PIEŅĒMUSI ŠO REGULU. 1. pants Ar šo Regulu (EEK) Nr. 3378/91 groza šādi: 1. Regulas 5. pantu groza šādi: - 2. punktā: - b) apakšpunktu aizstāj ar šādu: "b) daudzumu, par kuru iesniegts pieteikums, norādot, vai sviests ir eksportējams nepārstrādāts, vai pēc pārstrādes koncentrētā sviestā", - c) apakšpunktu aizstāj ar šādu: "c) paredzētā sviesta galamērķa valsts vai valstis," - f) apakšpunktu svītro, - 3. punkta a) apakšpunktu aizstāj ar šādu:"a) tā attiecas uz vismaz 500 tonnām". 2. Regulas 8. panta 2. punkta otrajā daļā terminu "var iemaksāt" aizstāj ar terminu "jāiemaksā". 3. Regulas 10. panta 4. punktam pievieno šādu daļu: "Tomēr, ja piena tauku svara saturs pārsniedz 99,8 %, sviesta daudzumu, kas izmantojams vismaz 100 kilogramu iebiezinātā sviesta ražošanai, palielina līdz 122,5 kilogramiem". 4. Regulas 11. panta pirmo daļu aizstāj ar šādu daļu: "To dalībvalstu kompetentās iestādes, kuru teritorijā notiek 9. un 10. pantā minētā pārstrāde un pārfasēšana, uzrauga šīs darbības." 2. pants Regulas (EEK) Nr. 569/88 pielikuma II daļā 40. punktu aizstāj ar šādu: "40. Komisijas 1991. gada 20. novembra Regula (EEK) Nr. 3378/91, ar ko paredz sīki izstrādātus noteikumus intervences krājumos esošā sviesta pārdošanai eksportam a) nosūtot sviestu pārstrādei: VAD 44. iedaļa vai izmantotā dokumenta vispiemērotākā iedaļa: 1. ; ; ; Προοριζόμενο για μεταποίηση και για μετέπειτα εξαγωγή [κανονισμός (EOK) αριθ. 3378/91] ; ; ; ; ; 2. Termiņš piedāvājumu iesniegšanai īpašajam konkursam; b) eksportējot gala produktu: VAD 44. iedaļa vai izmantotā dokumenta vispiemērotākā iedaļa: 1. ; ; ; ; ; ; Burro concentrato destinato all'esportazione [regolamento (CEE) n. 3378/91]; ; ; 2. Termiņš piedāvājumu iesniegšanai īpašajam konkursam; 3. Norādītā gala produkta daudzuma iegūšanai izmantotā sviesta svars." 3. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 9. janvārī Komisijas vārdā — Komisijas loceklis Ray Mac Sharry [1] OV L 148, 28.6.1968., 13. lpp. [2] OV L 150, 15.6.1991., 19. lpp. [3] OV L 319, 21.11.1991., 40. lpp. [4] OV L 55, 1.3.1988., 1. lpp. [5] OV L 5, 10.1.1992., 9. lpp. --------------------------------------------------